CELEX: 32015R1725
Language: sl
Date: 2015-09-28 00:00:00
Title: Uredba Komisije (EU) 2015/1725 z dne 28. septembra 2015 o spremembi Priloge k Uredbi (EU) št. 231/2012 o določitvi specifikacij za aditive za živila, navedene v prilogah II in III k Uredbi (ES) št. 1333/2008 Evropskega parlamenta in Sveta, glede specifikacij za etil lavroil arginat (E 243) (Besedilo velja za EGP)

29.9.2015   
            
            
               SL
            
            
               Uradni list Evropske unije
            
            
               L 252/12
            
         UREDBA KOMISIJE (EU) 2015/1725
   z dne 28. septembra 2015
   o spremembi Priloge k Uredbi (EU) št. 231/2012 o določitvi specifikacij za aditive za živila, navedene v prilogah II in III k Uredbi (ES) št. 1333/2008 Evropskega parlamenta in Sveta, glede specifikacij za etil lavroil arginat (E 243)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) in zlasti člena 14 Uredbe,
   ob upoštevanju Uredbe (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (2), ter zlasti člena 7(5) Uredbe,
   ob upoštevanju naslednjega:
   
               (1)
            
            
               V Uredbi Komisije (EU) št. 231/2012 (3) so določene specifikacije za aditive za živila, navedene v prilogah II in III k Uredbi (ES) št. 1333/2008.
            
         
               (2)
            
            
               Navedene specifikacije se lahko na pobudo Komisije ali na podlagi zahtevka posodobijo v skladu s skupnim postopkom iz člena 3(1) Uredbe (ES) št. 1331/2008.
            
         
               (3)
            
            
               Dne 17. novembra 2014 je bil vložen zahtevek za spremembo specifikacij za aditiv za živila etil lavroil arginat (E 243). Zahtevek je bil državam članicam dan na voljo v skladu s členom 4 Uredbe (ES) št. 1331/2008.
            
         
               (4)
            
            
               Veljavna specifikacija opredeljuje, da se etil lavroil arginat sintetizira z esterifikacijo arginina z etanolom, ki ji sledi reakcija estra z lavroil kloridom. Nastali etil lavroil arginat se pridobi kot klorovodikova sol, ki se filtrira in posuši.
            
         
               (5)
            
            
               Vložnik je dokazal, da je sedanja opredelitev preširoka in bi morala vsebovati podatke o temperaturi in pH vrednosti, ki jih je vseboval prvotni zahtevek in so pomembni za zagotovitev enakih značilnosti, kot jih je ocenila Evropska agencija za varnost hrane v svojem mnenju o varnosti uporabe etil lavroil arginata kot konzervansa za živila (4).
            
         
               (6)
            
            
               Uredbo (EU) št. 231/2012 bi bilo zato treba ustrezno spremeniti.
            
         
               (7)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Priloga k Uredbi (EU) št. 231/2012 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      V Bruslju, 28. septembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 354, 31.12.2008, str. 16.
   
      (2)  UL L 354, 31.12.2008, str. 1.
   
      (3)  Uredba Komisije (EU) št. 231/2012 z dne 9. marca 2012 o določitvi specifikacij za aditive za živila, navedene v prilogah II in III k Uredbi (ES) št. 1333/2008 Evropskega parlamenta in Sveta (UL L 83, 22.3.2012, str. 1).
   
      (4)  The EFSA Journal (2007) 511, 1–27.
   
      PRILOGA
      V Prilogi k Uredbi (EU) št. 231/2012 se v vnosu za E 243 etil lavroil arginat opredelitev nadomesti z naslednjim:
      
         
                     „Opredelitev
                     
                  
                  
                     Etil lavroil arginat se sintetizira z esterifikacijo arginina z etanolom, ki ji sledi reakcija estra z lavroil kloridom, v vodnem mediju z nadzorovano temperaturo med 10 in 15 °C in vrednostjo pH med 6,7 in 6,9. Nastali etil lavroil arginat se pridobi kot klorovodikova sol, ki se filtrira in posuši.“